open-index/open-wikipedia-markdown huggingface dataset:
השירות הממלכתי לבקרת הסמים והתרופות (אוקראינה)

**השירות הממלכתי לבקרת הסמים והתרופות** (באוקראינית: **Державна служба України з лікарських засобів та контролю за наркотиками**) הוא גוף של ממשלת אוקראינה לאכיפת חוק האחראי לניסוח מדיניות המדינה בנושאי רגולציה משפטית, בקרה וניטור במאבק נגד סחר בסמים, חומרים פסיכוטרופיים ותרופות. השירות מורשה לטפל ולפתור את כל הבעיות הנוגעות לסחר בסמים נרקוטיים וחומרים פסיכוטרופיים והוא מוסמך מטעם הממשלה להילחם בסחר בסמים. בדרך כלל ידוע בקיצור בשם "שירות בקרת הסמים".

השירות נוצר ב-10 בספטמבר 2014 על ידי החלטת ממשלה מספר 442 ממיזוג של השירות הממלכתי לבקרת סמים (Державна служба України з контролю. наркотиками) והשירות הממלכתי לתרופות (Державна служба України з лікарських засобів), שהוקמו מוקדם יותר באותה שנה.

## משימות
השירות נוצר על מנת ליישם את המדיניות הממשלתית בתחומים כמו:
* איכות ובטיחות מוצרים רפואיים, לרבות רפואה אימונו-ביולוגיות, ציוד רפואי ומוצרים רפואיים שאינם במחזור ו / או המשמשים את מגזר הבריאות, בתי מרקחת ומוסדות רפואה;
* רישוי פעילות כלכלית לייצור סמים, ייבוא סמים, או מכירה סיטונית וקמעונאית של תרופות;
* פיקוח על סחר סמים נרקוטיים, חומרים פסיכוטרופיים, ומאבק בסחר בלתי חוקי שלהם.

פעילותו של גוף זה הוא מכוון ומתואם על ידי קבינט השרים של אוקראינה, במישרין ומפוקח על ידי משרד הבריאות.

## ראו גם
* השירות הפדרלי לשליטה בסמים של רוסיה (2003–2016)
* המינהל האמריקאי לאכיפת הסמים

## קישורים חיצוניים
* 

* השירות הממלכתי לתרופות

קטגוריה:ארגוני מאבק בסמים
קטגוריה:אוקראינה: צבא וביטחון
סקנסוריופטריגיים

**סקנסוריופטריגיים** (שם מדעי: Scansoriopterygidae) היא משפחת דינוזאורים מקבוצת הפאראבס המנוצים שנראו כמו עופות. לעיתים מסווגים אותם כחלק ממשפחת הדרומאוזאוריים או הטרודוניים הקרובים אליהם אך הם שייכים לקבוצה אחרת - האביאלאה, בתוכה מצויים העופות האמיתיים.

דינוזאורים אלה היו הקטנים ביותר בכל הדינוזאורים והקטן מביניהם הסקנסוריופטריקס (Scansoriopteryx) הגיע עד לגודל של דרור בית. עקב גודלם הקטן הם טיפסו על עצים כדי להימלט מטורפים ויכלו לדאות בדומה לחרדון הדואה בין ענפי העצים. ככל הנראה הם ניזונו מחרקים שהם חטפו במרדף.

כל הדינוזאורים מהמשפחה נמצאו במחוז ליאונינג שבסין בין 2002 ל-2015.

## סוגים
*אפידקסיפטריקס (*Epidexipteryx*)
*סקנסוריופטריקס (*Scansoriopteryx*)
*יי (*Yi*)
**Ambopteryx *

מינים נוספים שהיו מסווגים הנה עברו למשפחת האנכיאורניטיים (Anchiornithidae).

## קישורים חיצוניים

*
קטגוריה:טקסונים שהתפתחו ביורה עליון
אנכיאורניטיים

[ממוזער|איור של [סרקיאורניס.]]
**אנכיאורניטיים** (שם מדעי: Anchiornithidae) היא משפחה של דינוזאורים מקבוצת הפאראבס. בעבר רבים ממיני המשפחה היו שייכים למשפחות אחרות כמו דרומאוזאוריים או טרודוניים, הקרובים אליהם יחסית.

הם חיו בין היורה העליון לקרטיקון התחתון ביערות סין. דינוזאורים אלה היו קטנים בגודלם ודמו לעופות מודרניים. הם היו בעלי מקור, כסות נוצות לצידי גופם וייתכן שיכלו לדאות אך כנראה שלא לעוף. רבים מהם היו טורפים בעלי טפרים גדולות בדומה לולוצירפטור. במראם הם הזכירו מעט את הסקנסוריופטריגיים וחלקם היו במקור חלק מהמשפחה האחרונה.

ככל הנראה הם היו מאבות העופות האמיתיים, שכמותם היו חלק מהקבוצה אביאלאה.

## סוגים
* אנכיאורניס (Anchiornis)
* אורורניס (Aurornis)
* צאיחונג (Caihong)
* Eosinopteryx
* Ostromia
* Pedopenna
* סרקיאורניס (Serikornis)
* שיאוטינגיה (Xiaotingia)
* Yixianosaurus

## קישורים חיצוניים

*
אאודימורפודון

**אאודימורפודון** (שם מדעי: *Eudimorphodon*; מילולית: "שן שונה ישרה") הוא סוג של פטרוזאור קטן שחי בטריאס העליון לפני 203–210 מיליון שנה. מאובניו התגלו ב-1973 באיטליה. פטרוזאור זה היה דומה לרמפורינקוס וכנראה היה קרוב אליו. ממבנה שיניו נראה שהיה אוכל דגים שהוא חטף מפני המים.

## מאפיינים
אורכו של פטרוזאור קטן זה הגיע למטר אחד והוא הגיע למשקל של 10 ק"ג. שיניו בלטו מפיו והתעקלו מחוץ לפה, מה שאולי עזר לו לחטוף דגים ואולי גם חסרי חוליות שונים. הוא היה בעל זנב ארוך שנעדר אצל המינים המפותחים יותר. אורח חייו מרמז שהיה חי מעל הימים ושלה דגים שהתקרבו לפני המים.

האאודימורפודון נמצא רק באיטליה ונמצא ממנו מין אחד - *Eudimorphodon ranzii*. מין דומה לו עבר לסוג הקרוב *Carniadactylus* ועוד מין הועבר לסוג הקרוב ארקטיקודקטילוס. באתר זה נמצאו מאובנים רבים של הפטרוזאור כך שהוא אחד מהנפוצים שבפטרוזאורים שנמצאו.

## ראו גם
*רייטיקודקטילוס

## קישורים חיצוניים

קטגוריה:פטרוזאוריה
קטגוריה:בעלי חיים שחיו בטריאס עליון באירופה
קטגוריה:פטרוזאורים שחיו בטריאס
קטגוריה:מאובני טקסונים שתוארו ב-1973
קטגוריה:איטליה: מאובנים
אין עושין מצוות חבילות חבילות

**אין עושין מצוות חבילות חבילות** הוא כלל הלכתי, הקובע שישנן פעולות של מצוות שאין לכרוך אותן האחת עם השנייה.
## מקור הכלל וטעמו
מובא בברייתא: 

טעם הדבר הוא שלא ייראה כמי שהמצוות הן עליו לטורח והוא מבקש להשליכן מעליו. ויש אומרים שהטעם הוא שיהיה ליבו פנוי למצווה האחת.

לדעת התוספות האיסור הוא מדרבנן.

## פרטי דינים
***בשני בני אדם** - בגמרא נאמר "כאן בכהן אחד כאן בשני כוהנים", ולדעת המגן אברהם נחלקו תוספות והרמב"ם בפירוש דברי הגמרא. לדעת התוספות בשני בני אדם מותר לעשות שתי מצוות, ורק לאדם אחד נאסר להביא את שתי המצוות לפניו ולעשותן זו אחר זו, ואילו לדעת הרמב"ם לשני בני אדם אסור לבצע את שתי המצוות בבת אחת, אבל לאדם אחד מותר להביא לפניו את שתי המצוות ולעשותן זו אחר זו.
***[[ברית מילה]] של שני תינוקות** - לפי הסבר המגן אברהם: לדעת התוספות יהיה אסור להביא את שני התינוקות לפניו ושמוהל אחד ימול את האחד ואחר כך את השני, ואילו לדעת הרמב"ם הדבר יהיה מותר. ולהביא את שני התינוקות ושני מוהלים ולמול את שניהם בבת אחת יהיה אסור לפי הרמב"ם ומותר לפי התוספות.
## קישורים חיצוניים
* 
* אין עושים מצוות חבילות חבילות, הרב יאיר וסרטיל, ישיבת בית אל.

## הערות שוליים

קטגוריה:כללי המצוות
קטגוריה:ניבים וביטויים חז"ליים
בנג'מין דרבולה

**בנג'מין דרבולה** (בצרפתית: **Benjamin Darbelet**; נולד ב-13 בנובמבר 1980) הוא ג'ודוקא צרפתי אשר מתחרה בקטגוריית המשקל עד 66 ק"ג.

דרבולה התחרה פעמיים במשחקים האולימפיים בשנים 2004 ו-2008. בבייג'ינג 2008 הוא זכה במדליית הכסף לאחר שהגיע עד שלב הגמר והפסיד למסאטו אוצ'ישיבה היפני.

דרבולה מחזיק בחמש מדליות מאליפויות אירופה, מדליית זהב (2003), מדליית כסף (2006) וארבע מדליות ארד (2004, 2005 ו-2007).

במהלך הקריירה זכה למייר במדליות רבות בטורנירים מהסבב העולמי וביניהן מדליות מטורניר פריז היוקרתי.

## הישגים בטורנירים בסבב העולמי

## קישורים חיצוניים

## הערות שוליים

קטגוריה:ג'ודוקא צרפתים
קטגוריה:אלופי אירופה בג'ודו
קטגוריה:ג'ודוקא באולימפיאדת אתונה (2004)
קטגוריה:ג'ודוקא באולימפיאדת בייג'ינג (2008)
קטגוריה:צרפתים שנולדו ב-1980
פטרודקטיליים

[ממוזער|[פטרודקטילוס]]
[ממוזער|[אירוטיטאן]]
**פטרודקטיליים** (שם מדעי: Pterodactyloidea) היא תת-סדרה גדולה של פטרוזאורים שרובם היו גדולי גוף. הם חיו בין סוף היורה לסוף הקרטיקון ונכחדו לפני כ-66 מיליון שנה, יחד עם אחרוני הדינוזאורים.

בין בני קבוצה זו היו המעופפים הגדולים ביותר שחיו אי-פעם, ובראשם הקוואצלקואטלוס, שהיה בעל מוטת כנפיים של מעל 11 מטר ושקל 70–250 קילוגרם. מינים רבים כמו הקוואצלקואטלוס היו חסרי שיניים במקורם הארוך והם יכלו לדאות שעות רבות. חלק גדול מהם ניזון מדגים בעוד אחרים חיו על הקרקע וניזונו כנראה מבשר או מנבלות.

בנוסף לשיניהם הם היו גם בעלי זנבות קצרים והם נעו על הקרקע בעזרת על גפיהם הקדמיות ביעילות. עם זאת עקב הימצאם של דינוזאורים טורפים על הקרקע סביר להניח שהם נחתו לעיתים רחוקות או רק באזורים מוגנים.

## מיון
********סוג ללא מקור *Kryptodrakon*
********סוג ללא מקור *Pangupterus*
*קבוצה **לופוקרטיה** (*Lophocratia*)
**קבוצה Archaeopterodactyloidea
*******משפחה Germanodactylidae
***קבוצה Euctenochasmatia
****קבוצה Ctenochasmatoidea
*******משפחה Aurorazhdarchidae
*******משפחה קטנוצ'סמטיים (Ctenochasmatidae)
**קבוצה Eupterodactyloidea
***קבוצה אורניתוכירואידה (Ornithocheiroidea)
****קבוצה אז'דרכואידה (Azhdarchoidea)
*****קבוצה Tapejaromorpha
*******משפחה טפג'ריים (Tapejaridae)
*****קבוצה נאואז'דרכואידה (Neoazhdarchia)
******קבוצה Dsungaripteromorpha
*******משפחה דסונגריפטריים (Dsungaripteridae)
*******משפחה תלסודרומיים (Thalassodromidae)
*****קבוצה Neopterodactyloidea
*******משפחה אז'דרכיים (Azhdarchidae)
*******משפחה כאוינגופטריים (Chaoyangopteridae)
****קבוצה Pteranodontoidea
*******משפחה ניקטוזאוריים (Nyctosauridae)
*****קבוצה Ornithocheiromorpha
********משפחה Lonchodectidae
******קבוצה Lanceodontia
********משפחה איסטיודקטיליים (Istiodactylidae)
*******קבוצה Anhangueria
********משפחה בוראופטריים (Boreopteridae)
********משפחה פטראנודוניים (Pteranodontidae)
********משפחה אנהגואריים (Anhangueridae)
********משפחה אורניתוכיריים (Ornithocheiridae)

## קישורים חיצוניים

*
ספריית כפר שמריהו

**ספריית כפר שמריהו** היא הספרייה הציבורית של כפר שמריהו.

הספרייה נוסדה בשנת 1954, בתחילה הייתה ממוקמת בבית שפיצר במקום, לאחר מכן הועברה לבית לוין (בית העם) וב-1999 הועברה למיקומה הנוכחי במרכז וייל, באוספיה קיימים 24,656 פריטים ובנוסף 15 סוגים של כתבי עת.

קיים גם שירות של ספרייה דיגיטלית בו קוראי הספרייה יכולים לקרוא ספר בצורה דיגיטלית במספר דרכים, במחשבי הספרייה או במכשירם האיש.

## קישורים חיצוניים
* 

קטגוריה:כפר שמריהו
כפר שמריהו
ספריית נובל

**ספריית נובל** (בשוודית: **Svenska Akademiens Nobelbibliotek**) היא ספרייה ציבורית בשוודיה.
הספרייה הוקמה בשנת 1901 מטעם האקדמיה השוודית על מנת להוקיר את הזוכים בפרס נובל לספרות ולאסוף את יצירותיהם.

המשימה העיקרית של הספרייה היא לרכוש יצירות ספרותיות וכתבי עת הדרושים להערכת הזוכים, משימה המושגת על ידי איסוף יצירות בשפות אחרות מלבד שוודית.

באוספיה ישנם כ-200,000 פריטים, מלבד השאלות לציבור, היא מספקת השאלות בין ספרייתיות לספריות אחרות במדינות סקנדינביה. במקום מתקיימים גם סיורים מודרכים וסמינרים.

## קישורים חיצוניים

* 

נובל
נובל
קטגוריה:פרס נובל
פיאט פולבק

**פיאט פולבק** (באנגלית: **Fiat Fullback**) הוא טנדר שתוכנן על ידי קונצרן הרכב האיטלקי **[[פיאט]]** ומיוצר בתאילנד על ידי יצרנית הרכב **מיצובישי מוטורס תאילנד** (**Mitsubishi Motors Thailand**) ) משנת 2015 ועד 2019.

דגם "פיאט פולבק" זהה לחלוטין לדגם "Mitsubishi L200" דור חמישי ונבנה בשיתוף פעולה בין קונצרן הרכב פיאט ומיצובישי.

דגם "פיאט פולבק" הוצג לראשונה בתערוכת המכוניות הבינלאומית בדובאי בשנת 2015.

## תצורות
* 2 דלתות - 2 נוסעים.
* 4 דלתות (דבל קבין) - 5 נוסעים.

## הנעות
* 4x2
* 4X4

## תאוצות
* בין 0 - 100 קמ"ש היא 12.2 שניות (מנוע 2,442 סמ"ק המפיק 154 כ"ס ב-3,500 סל"ד (מנוע דיזל))
* בין 0 - 100 קמ"ש היא 10.2 שניות (מנוע 2,442 סמ"ק המפיק 181 כ"ס ב-3,500 סל"ד (מנוע דיזל)).

## תמונות

קובץ:FIAT FULLBACK Poznań Motor Show 2016.jpg| פיאט פולבק קבינה כפולה
קובץ:Fiat Fullback R.jpg | פיאט פולבק קבינה כפולה
קובץ:Fiat Fullback Double Cab LX Launch Edition 2.4 Multijet 180 4WD – Heckansicht, 11. September 2016, Düsseldorf.jpg | פיאט פולבק קבינה כפולה
קובץ:Fiat Fullback (2016).jpg | פיאט פולבק קבינה כפולה
קובץ:FIAT FULLBACK Poznań Motor Show 2016.jpg | פיאט פולבק קבינה כפולה


## קישורים חיצוניים

* 
* 

קטגוריה:דגמי מכוניות שהושקו ב-2015
קטגוריה:טנדרים
פולבק
קטגוריה:כלי רכב איטלקיים
קטגוריה:כלי רכב המיוצרים בתאילנד
קטגוריה:רכבי שטח ופנאי גדולים
גלריה נגא

"**גלריה נגא לאמנות עכשווית**" או "**גלריה נגא**" היא גלריה לאמנות בתל אביב-יפו.

גלריה נגא נוסדה בשנת 1990 בהרצליה. בשנת 1994 הועברה הגלריה לתל אביב-יפו ומוקמה בחלל ששכן בקומת הקרקע של בניין ברחוב דיזנגוף מס' 34. בשנת 2002 עברה הגלריה לחלל ברחוב אחד העם 60, אזור בו נפתחו באותה עת חללי תצוגה של כמה גלריות כגון גלריה זומר או גלריה ג'ולי מ.. על האמנים המיוצגים בגלריה נמנים אמנים כאורי גרשט, יהושע בורקובסקי, אורלי מיברג, אתי יעקבי, טליה קינן, מוש קאשי ואחרים.

## מבחר אמנים מיוצגים
* אלכסנדרה צוקרמן
* אורי גרשט
* ענת בצר
* חנן דה לנגה
* דינה שנהב
* הילה טוני נבוק
* יהושע בורקובסקי
* יוסף קריספל
* מורן קליגר
* מוש קאשי
* אתי יעקובי
* שחר יהלום
* אורלי מיברג
* טליה קינן

## קישורים חיצוניים

* 
*
*

נגא
אנה שצ'רבאקובה

**אנה סטניסלבובנה שצ'רבאקובה** (ברוסית: **Щербакова, Анна Станиславовна**; נולדה ב-28 במרץ 2004) היא מחליקה על הקרח רוסייה. האלופה האולימפית (בייג'ינג 2022), אלופת העולם (סטוקהולם 2021), פעמים אלופת אירופה (2020 ו-2022) ו-3 פעמים ברציפות אלופת רוסיה (2019–2021) ליחידות.

## חייה האישיים
שצ'רבאקובה נולדה וגדלה במוסקבה, רוסיה. היא הבת האמצעית למשפחה של שלוש אחיות.

## הישגים
[ממוזער|250px|אנה שצ'רבאקובה עם דניל גלייכנהאוז (משמאל) וסרגיי דודאקוב (מימין) באליפות רוסיה [2019.]]

## קישורים חיצוניים

קטגוריה:מחליקות אמנותיות על קרח רוסיות
קטגוריה:מעוטרי עיטור הידידות (רוסיה)
קטגוריה:רוסיות שנולדו ב-2004
קטגוריה:רוסים שנולדו ב-2004
קטגוריה:אלופים אולימפיים מרוסיה
קטגוריה:משתתפי אולימפיאדת בייג'ינג (2022)
גלבוע (מכונית)

**גלבוע** הייתה מכונית משפחתית בעלת ארבע דלתות העשויה מפיברגלס מתוצרת יצרנית הרכב הישראלית **[[אוטוקרס]]**. עשר יחידות בסך הכל יוצרו והורכבו בטירת כרמל בשנת 1966. הדגם נקרא על שם הר הגלבוע.

## היסטוריה
יצחק שובינסקי, מנכ”ל אוטוקרס, בישר את תוכניותיה של החברה לשנת 1967 לעיתונאים שהתכנסו בבית סוקולוב ביום רביעי ה-15 ביוני 1966. ביריד המזרח, שעמד להיפתח תוך מספר ימים בגני התערוכה בתל אביב, תשיק אוטוקרס שני מוצרים חדשים: **טנדר סוסיתא 12** ומכונית משפחתית בת ארבע דלתות בשם **גלבוע**.

משנת 1966 פקד את ישראל מיתון קשה. היקף ההזמנות מהמפעל ירד, וייצורם של דגמים חדשים כמו ה"גלבוע" נכשל בשווקים. מחירה של ה-קונטסה 900 שהיה הדגם השלישי הנמכר ביותר בישראל עמד על 8,995 ל"י, זול משמעותית מדגם ה"גלבוע", מחירה של הקונטסה 1300 המכונית הנמכרת ביותר בשנת 1965 היה זול יותר, ומחיר ה-פיאט 850 שהייתה המכונית הנמכרת השנייה בישראל היה יקר ב-500 ל"י ממחיר ה"גלבוע".

ה"גלבוע" דמתה מאוד לדגם הכרמל עם זוג דלתות נוסף, עם תוספת של מגני פגוש, מגוון “אביזרי נוחות” שכללו דיפוני עץ בדלתות, רדיו ומכשיר חימום, תאי אחסון בדלתות, מושבים מסיביים יותר וצלחות גלגלים מקושטות, כמו גם מנוע "פורד 1500" סמ"ק כאופציה.

המשקוף שבין הדלת הקדמית והאחורית לא חובר לשלדה, והיה מתכופף תוך זמן קצר ומונע את סגירתן האטומה של הדלתות. הפתרון – ביטולן של הדלתות האחוריות – לא תרם למכירות. מאוקטובר 1966 יוצרו רק עשר יחידות.

אוטוקרס שרדה עד סוף 1965, אז נכנסה לשותפות עם "ליילנד-טריומף" אשר דאגה לשיפור הסדרה כולה, לציידה במנוע הרלד 12/50 1146 סמ"ק וכן ברכיבים קטנים אחרים מתוצרת טריומף. 

**אוטוקרס חברה בע"מ** הייתה באופן רשמי "חברת-בת טריומף" כאשר הוצגה ה"גלבוע", אשר הורכב בה מנוע 1,146 סמ"ק ועד 1968 מנוע ה-1146 סמ"ק הוחלף ביחידת הרלד 13/60 1296 סמ"ק מודל ה-1296 סמ"ק סומן בסימן "13/60".

## גרסאות "גלבוע"
* גלבוע 12/50 
* גלבוע 13/60

## מחירי דגמי "גלבוע"
* גלבוע 1200 (מנוע 1,146 סמ"ק) - 11,450 ל"י בשנת 1966.
* גלבוע 1300 (מנוע 1,296 סמ"ק) - 12,450 ל"י בשנת 1966.

## ראו גם

* תעשיית רכב בישראל
* כרמל
* רום כרמל 1300
* רום כרמל 1301

## לקריאה נוספת
 
* גלבוע 1966, אנטומיה של כישלון - The Israel Motor Industry 
* סיפורה של אוטוקרס הישראלית

## קישורים חיצוניים

## הערות שוליים

קטגוריה:דגמי מכוניות שהושקו ב-1966
קטגוריה:מכוניות עשויות פיברגלס
קטגוריה:מכוניות משפחתיות
קטגוריה:דגמי מכוניות שהורכבו בישראל
קטגוריה:כלי רכב אוטוקרס ותעשיות רום כרמל
נפלת חזק

**נפלת חזק** היא סדרת טלוויזיה קומית מוקומנטרית שכתב מיקי גבע. הסדרה שודרה בערוץ עשר בשנים 2016–2017. במהלך הסיטקום, שולבו קטעי סטנד-אפ מהופעותיו של גבע.
הסדרה הייתה מועמדת לפרסי האקדמיה לטלוויזיה לשנת 2017.

## תקציר
הצצה לחייו של מיקי גבע, רגע לפני חתונתו עם ספיר זגורי. הסדרה עקבה אחרי ההכנות לחתונה, תגובות המשפחה וארגון האירוע. בעונה השנייה, עלילת הסדרה התמקדה בחיי הזוג לאחר הנישואין, פתיחת חשבון בנק משותף, קושי ברכישת דירה וכניסה להריון ראשון.

## דמויות
* מיקי גבע - בתפקיד עצמו
* גל סרי - ספיר זגורי גבע
* שחר חסון - בתפקיד עצמו
* רובי פורת שובל - נורית גבע
* איציק בן מלך - אלי גבע
* תקווה עזיז - סבתא של מיקי
* גל אמיתי - גל
* יוסי צברי - זרח צברי
* אורי הוכמן - שרון אשר

## קישורים חיצוניים
*
*נפלת חזק ב־VOD וואלה!
*דף הסדרה בפרסי האקדמיה לטלוויזיה לשנת 2017
*
*

קטגוריה:ערוץ עשר: תוכניות וסדרות
קטגוריה:מיקי גבע
לודוויג הראשון, רוזן הסן

**לודוויג הראשון, רוזן הסן** (בגרמנית: **Ludwig I. von Hessen**; 6 בפברואר 1402 – 17 בינואר 1458), הקרוי "השלו" היה רוזן הסן בין השנים 1413–1458.

## ביוגרפיה
לודוויג נולד ב-6 בפברואר 1402 בשפאנגנברג, להרמן השני, רוזן הסן ולמרגרטה מהוהנצולרן-נירנברג, בתם של פרידריך החמישי, רוזן העיר נירנברג ואליזבת ממייסן.

בשנת 1413 מת אביו, ולודוויג עלה לשלטון במקומו. בשנת 1425 פרץ עימות בין לודוויג לנסיכות הבוחר ממיינץ על תביעות לשלטון בהסן, ובמהלך מלחמת הסן-מיינץ שפרצה כתוצאה מכך, ספג הארכיבישוף קונרד השלישי ממיינץ תבוסה מכרעת בפולדה בשנת 1427. ב-17 בינואר 1458 מת לודוויג, ולאחר מותו רוזנות הסן חולקה בין בניו לודוויג שקיבל את הסן התחתית (הסן-קאסל), והיינריך שקיבל את הסן העילית (הסן-מרבורג).

## משפחתו
ב-13 בספטמבר 1436 התחתן לודוויג עם אנה מסקסוניה, רוזנת הסן, בתם של פרידריך הראשון, הנסיך הבוחר מסקסוניה וקתרינה מבראונשווייג-לינבורג, ממנה נולדו לו 5 ילדים:
* לודוויג השני, רוזן הסן התחתית (1438–1471)
* היינריך השלישי, רוזן הסן העילית (1440–1483)
* הרמן הרביעי מהסן, ארכיבישוף קלן (1450–1508)
* אליזבת (1453–1489), התחתנה עם יוהאן השלישי, רוזן נסאו-ויילבורג
* פרידריך (1458–1463)

## אילן יוחסין

## קישורים חיצוניים
* לודוויג עירוי.  הסן  *Allgemeine Deutsche Biographie*. הלהקה 52, Duncker & Humblot, לייפציג 1906, עמ'. &#x20;115.
* 

קטגוריה:בית הסן
קטגוריה:רוזנים גרמנים
קטגוריה:ילידי 1402
קטגוריה:נפטרים ב-1458
האלות האטלנטיות

שמורת **האלות האטלנטיות** היא שמורת טבע במעלה רכס הר גריזים בשומרון שבה עשרות עצי אלה אטלנטית.

## השמורה
שמורת האלות האטלנטיות ממוקמת סמוך לאמצע כביש הגישה ליישוב הר ברכה שברכס הר גריזים, ובצמוד לגבעת סנה יעקב ולמעיין עמשא (עין מח'נה).

בשמורה עשרות עצי אלה אטלנטית, וכן עצי זית סביב מקאם המורכב משני חדרים וגומחת תפילה לכיוון מכה. במבנה נראים גם שני עמודים מעוטרים ועמוד נוסף בראש כיפת המבנה. בצד שרידי המבנה נמצא בור מים.

בין העצים בשמורה גדלה צמחייה עשבונית, בפרט שעורת התבור ושעורת הבולבוסין. גם עיריוני צהוב נפוץ באזור, בייחוד בהר גריזים. 

בשמורה נמצאים גם שרידי היישוב העתיק ח’רבת א-נבי. בחורבה התגלה באביב 1985 בית קברות קדום מתקופת הברונזה התיכונה בארץ ישראל. בית הקברות נשדד ונהרס כליל ע”י שודדי עתיקות. לאחר שנתפסו נמצאו ברשותם שתי חרפושיות משובצות בטבעות ברונזה, שנבזזו מהאתר.

כ-200 מטר צפונית לשמורה נמצאים מעיין עמשא, שתיעוד לנביעתו קיים עוד מימי התקופה הרומית בארץ ישראל , ובריכת ישמעאל.

## קישורים חיצוניים

* שמורת האלות האטלנטיות , באתר תיירות שומרון 
*האלות האטלנטיות וקבר השיי'ח, באתר רשות הטבע והגנים

קטגוריה:השומרון: שמורות טבע
אלוסולפאז אלפא

**אלוסולפאז אלפא** (**elosulfase alfa**) הוא החומר הפעיל בתרופה **וימיזים** (**vimizim**) המשמשת לטיפול בתסמונת מורקיו אשר נגרמת על ידי חוסר באנזים N-אצטילגלקטוזאמין-6-סולפטאז. אלוסולפאז אלפא הוא גרסה סינתטית של אנזים זה.

התרופה וימיזים (אלוסולפאז אלפא) פותחה על ידי חברת ביומרין פרמסוטיקל אינק. (.BioMarin Pharmaceutical Inc). ואושרה לשימוש בארצות הברית על ידי מינהל המזון והתרופות האמריקאי (FDA), בשנת 2014.

התרופה משמשת כטיפול אנזימטי חלופי; מחקר קליני שנערך בשנת 2014, אישר כי התרופה הייתה יעילה בחולים צעירים עם תסמונת מורקיו סוג A.

מוקופוליסכרידוזיס מסוג IVA הנקראת גם תסמונת מורקיו, סוג A, היא מחלה מטבולית המשפיעה בעיקר על השלד. החומרה, גיל הופעת המחלה והתסמינים הקשורים אליה, שונים בין אדם לאדם. סימנים ותסמינים כוללים מגוון של ליקויים בשלד. חולים במחלה עלולים אף לסבול ממעורבות של מערכות איברים אחרות, כמו בעיות נשימה, או מחלת לב מסתמית.

טיפול עם וימיזים היה יעיל ביותר לגבי תסמינים נשימתיים, פעילויות של חיי היומיום וגדילה, כפי שאושר במאמר שפורסם בשנת 2015.

התרופה וימיזים מאושרת לשיווק בישראל, בצורת תרכיז להכנת תמיסה לאינפוזיה, ומיועדת לטיפול במוקופוליסכרידוזיס מסוג IVA (תסמונת מורקיו A, MPS IVA) בחולים בכל הגילאים. התרופה אינה נכללת בסל הבריאות.

## קישורים חיצוניים
*
* 

## הערות שוליים

קטגוריה:תרופות לפי א'-ב'
רכס אוון (אנטארקטיקה)

**רכס אוֹוֶן** (באנגלית: **Owen Ridge**) הוא רכס גבוה וסלעי הנמצא בקצה הדרום מערבי של רכס סנטינל בהרי אלזוורת' שבאנטארקטיקה.

## גאוגרפיה
שיא גובהו של הרכס הוא 3,200 מטרים מעל פני הים (בהר סטריבינג).

אורכו של הרכס 41 קילומטרים.

הרכס משתרע בין פסגת קארנארה לכיוון דרום מזרח עד פינת בוורס. ברכס נמצאים הר סאות'ויק ופסגת לישנס.

### אתרים ברכס
ברכס נמצאים:

## היסטוריה
### גילוי הרכס
הרכס מופה לראשונה על ידי הסקר הגאולוגי של ארצות הברית באמצעות סקרים על הקרקע, ותצלומי אוויר שצולמו על ידי צי ארצות הברית בין השנים 1960–1957.

### מקור השם
שמו של הרכס ניתן לו על ידי הוועדה המייעצת לשמות אנטארקטיים, בשנת 1974.

הרכס נקרא על שם תומאס ב. אוון (Thomas B. Owen) שהיה משנה למנהל התוכנית הלאומית והבינלאומית של הקרן הלאומית למדע של ארצות הברית.

## קישורים חיצוניים
* רכס אוון באתר הסקר הגאולוגי של ארצות הברית
* רכס אוון באתר הגאזט האנטארקטי של ממשלת אוסטרליה
* תצלום לוויין של אזור רכס אוון
* תחזית מזג אוויר עדכנית ארוכת טווח עבור רכס אוון

## הערות שוליים

אוון
אוון
אוון
מקאסרמין

**מקאסרמין** (**mecasermin**) הידוע גם כגורם גדילה הומני רקומביננטי דמוי-אינסולין-1 (recombinant human insulin-like growth factor-1 or rhIGF-1), הוא צורה רקומביננטית של גורם גדילה דמוי-אינסולין-1 (IGF-1) של אדם, ומשמש כחומר הפעיל של התרופה **אינקרלקס** (**increlex**), המיועדת לטיפול ארוך-טווח של עיכוב גדילה וקומה נמוכה, בילדים עם חוסר ראשוני וחמור של IGF-1 (IGFD), למשל עקב שיבוש במסלול הורמון הגדילה או עקב תסמונת לרון (אי-רגישות להורמון גדילה). התרופה אינקרלקס משמשת כטיפול חלופי ב-IGFD או בתסמונת לרון.

IGFD או תסמונת לרון, נובעים בדרך כלל, מפגם בקולטן להורמון הגדילה (GHR). אי-תפקוד של GHR מתאפיין על ידי היפוסמטוטרופיזם קליני, המתבטא בקומה נמוכה, איחור בגיל העצמות ומלווה לעיתים, בהכחלה של לובן העין וניוון של הירך. חולי תסמונת לרון הם בעלי רמות נמוכות של IGF-1, למרות רמות נורמליות או גבוהות של הורמון גדילה.

התרופה אינקרלקס משווקת כתמיסה סטרילית, להזרקה תת-עורית. התרופה אינה רשומה בישראל, אך מיובאת לישראל, על פי הצורך, תחת אישור מיוחד של משרד הבריאות.

חומר פעיל דומה, מקאסרמין רינפאבאט, מצוי בתרופה איפלקס (Iplex) המשלבת rhIGF-1 עם חלבון הקושר את גורם הגדילה דמוי-האינסולין (insulin-like growth factor binding protein-3 או IGFBP-3). IGFBP-3 משמש כדי להאריך את משך הפעולה של IGF-1 בגוף האדם.

## הערות שוליים

קטגוריה:תרופות לפי א'-ב'
רום כרמל 1300

**רום כרמל 1300** הייתה מכונית משפחתית מתוצרת אוטוקרס ("תעשיות רום כרמל") אשר יוצרה והורכבה בטירת כרמל דרומית לחיפה בין השנים 1976–1978.

הדגם הראשוני של "רום כרמל 1300" התבסס על דגמי הגלבוע, ובהמשך התבסס על דגם "13/60" קודמתה, שהתבססה על ה"סוסיתא 12".

"רום כרמל 1300" קרויה על שם רום כרמל שהיא הנקודה הגבוהה ביותר בהר הכרמל בגובה 546 מטר מעל פני הים.

## תצורות "רום כרמל 1300"
דגם ה"רום כרמל 1300" נבנה מפיברגלס. מנוע הרכב בנפח 1,297 סמ"ק היה מתוצרת "פורד UK" של דגם האסקורט. הדגם יוצר בתצורת סדאן, ממנה נמכרו 1,250 יחידות ובתצורת סטיישן ומסחריות שיוצרו עבור דואר ישראל ומהן נמכרו 330 יחידות.

## ראו גם
* תעשיית רכב בישראל

## קישורים חיצוניים
* אתר תעשיית הרכב הישראלית
* סיפורה של אוטוקרס הישראלית

## הערות שוליים

קטגוריה:דגמי מכוניות שהושקו ב-1976
קטגוריה:מכוניות עשויות פיברגלס
קטגוריה:מכוניות משפחתיות
קטגוריה:מכוניות סטיישן
קטגוריה:מכוניות מסחריות
קטגוריה:דגמי מכוניות שהורכבו בישראל
קטגוריה:כלי רכב אוטוקרס ותעשיות רום כרמל
קטגוריה:מכוניות סדאן
ג'וליה טופאנה

**ג'וליה טופאנה** (באיטלקית: **Giulia Tofana**; לפעמים **Toffana**, **Tophana**, הוצאה להורג ברומא, יולי 1659) הייתה מרעילה מקצועית ורוצחת איטלקייה. היא הייתה מפורסמת בשל כך שהייתה מוכרת רעל לנשים שרצו לרצוח בעלים מתעללים. היא המציאה את הרעל המפורסם "אקווה טופאנה", אשר נקרא על שמה.

## ביוגרפיה
ממוזער|שמאל|שיקוי אהבה|348x348 פיקסלים
המידע על הרקע שלה הוא מועט. ייתכן שהייתה בתה של תופאניה ד'אדאמו, אשר הוצאה להורג בפלרמו ב-12 ביולי 1633, לאחר שהורשעה ברצח בעלה פרנסיס. טופאנה העבירה את זמנה בחברת רוקחים, והייתה נוכחת כאשר הכינו שיקויים, וכך למדה לעשות זאת בעצמה, עד שבסופו של דבר גם פיתחה רעל משלה - "אקווה טופאנה". עם זאת, אפשרי גם כי הייתה זו אמה שהמציאה את הרעל והעבירה את המתכון לבתה. המרכיב העיקרי ברעל היה ארסן. טופאנה החלה למכור את הרעל לנשים שרצו להיות אלמנות. הבת שלה, ג'ירולאמה ספרה, גם השתתפה בפעילות זו. במרוצת הזמן, היא העבירה את העסק שלה מפלרמו לנאפולי ואז לרומא.

טופאנה הרגישה סימפתיה למעמדן הנמוך של נשים, ולרוב מכרה את הרעל שלה לנשים שהיו לכודות בנישואים קשים, עם נסיבות של התעללות. היא נודעה בתור חברתן של נשים במצוקה, וקיבלה הפניות והמלצות רבות. החומר שמכרה היה ללא צבע או ריח, ונראה ככל מוצר קוסמטי שהיה נהוג על נשים לרכוש בתקופה.

עסקה של טופאנה נודע לבסוף לרשויות הדת; על פי הסיפור, לקוחה כבר שמה את הרעל במרק של בעלה, אך ברגע האחרון נבהלה, ובעלה הבין שמשהו קורה, ואילץ ממנה את האמת. הוא היה זה שהודיע לחיילי האפיפיור. ואולם, טופאנה הייתה כל כך פופולרית, שהמקומיים הגנו עליה מפני מעצר. היא ברחה לכנסייה, שבה הוענק לה מקלט. אך עד מהרה, התפשטה שמועה לפיה טופאנה הרעילה את המים ברומא, ועם הפאניקה הגוברת, השוטרים פרצו לתוך הכנסייה ולקחו את טופאנה לחקירה.
ממוזער|שמאל|דיוקן אישה איטלקייה בת המאה ה-17|279x279 פיקסלים

### מותה
תחת עינויים, היא הודתה בהרעלת 600 גברים ברומא בלבד בשנים 1633–1651, אך לא ניתן לאשר את הטענה הזו מבחינה היסטורית, הן בשל העינויים שעברה, וגם מכיוון שהרעל שלה זכה לתפוצה מאוד נרחבת. בסופו של דבר היא הוצאה להורג ביולי 1659 ברומא (בקמפו די פיורי), ביחד עם בתה ג'ירולאמה ספרה, שכונתה "האסטרולוגית של לונגארה" (Astrologa della Lungara)). גם שלושת עוזריה הוצאו להורג יחד איתה. לאחר מותה הושלכה גופתה מעבר לחומת הכנסייה אשר סיפקה לה מקלט. כמה מלקוחותיה ומספר ספקים של הרעל שהמציאה נעצרו גם הם והוצאו להורג, בעוד אחרים נזרקו למתקני מעצר וצינוקים.

## אי התאמה היסטורית
ישנם מספר פרטים היסטוריים לא ברורים או סותרים לגבי סיפורה של טופאנה. באופן כללי, מוסכם שהייתה לה קריירה בת יותר מחמישים שנה. עם זאת, על פי חלק מהרישומים ההיסטוריים, העסק שלה שגשג בפלרמו כבר בשנות ה-1630, ועל פי רישומים אחרים היא עדיין הייתה בחיים ובמאסר מאה שנה מאוחר יותר. רוב החוקרים סבורים שהרעל שלה היה מבוסס-ארסן, אך יש כאלה שטוענים לחומרים אחרים.

האגדה מספרת כי וולפגנג אמדאוס מוצרט הורעל באמצעות אקווה טופאנה, אך אין להשערה זו בסיס היסטורי כלשהו.

במקורות קיים לעיתים בלבול בין טופאנה להירונימה ספארה, המכונה "לה ספארה", אישה עם מקצוע דומה באיטליה בערך באותו הזמן. כפי הנראה, הכוונה הייתה בעצם לבתה, ג'ירולאמה ספרה, ושזה היה כינוי נוסף ל"Astrologa della Lungara".

## הערות שוליים

טופאנה
טופאנה
טופאנה
טופאנה
טופאנה
ליסה גרף

**ליסה קולין גרף** (באנגלית: **Lisa Colleen Graff**; גם ידועה בשם העט "איילה ניל" (**Isla Neal**) נולדה ב-10 בינואר 1981) היא סופרת ילדים ונוער אמריקאית. ספריה הגיעו לרשימות רבי מכר, ונכנסו לרשימות ספרים מומלצות במדינות רבות בארצות הברית.

## ביוגרפיה
ליסה גרף נולדה בינואר 1981 וגדלה בביג בר, קליפורניה. יש לה אח גדול. את הסיפור הראשון שלה, "The Strangest Flower", היא כתבה בגיל שמונה, כיוון שהייתה משועממת.

למדה תואר ראשון באוניברסיטת קליפורניה בלוס אנג'לס. למרות שתמיד כתבה סיפורים, החלה לחשוב ברצינות על פרסום הסיפורים, לאחר שבשנה השנייה ללימודים הייתה בתוכנית חילופי סטודנטים באיטליה, והפרופסור שלה ללימודי שפה הציע לסייע לה בתרגום סיפור שכתבה לאיטלקית. לאחר הלימודים עברה לניו יורק, והמשיכה לתואר שני באמנות (MFA ) בכתיבה יוצרת לילדים מהNew School בניו יורק.

לאחר שעבדה במשך חמש שנים כעוזרת עורך בהוצאת הספרים "Farrar, Straus & Giroux" לילדים ונוער, היא עברה לכתיבה במשרה מלאה מביתה בפנסילבניה.

ספריה של גרף זכו במספר פרסים, נמצאים ברשימות הספרים הממולצות של 40 ממדינות ארצות הברית, והיו ברשימת רבי המכר של רשתות ספרים גדולות. הספר "פקעת של קשרים" היה מועמד לזכייה בפרס הספר הלאומי לשנת 2013. כמו כן היה ברשימת ספרי הילדים המומלצים ביותר של אמזון לשנת 2013. הספר "Lost in the sun" היה ברשימת ספרי הילדים המומלצים של אמזון לשנת 2015.

גרף גם כותבת ספרים לבני נוער תחת שם העט "איילה ניל" (Isla Neal), והוציאה את סדרת הספרים "Ever Expending Universe".

היא עובדת כמורה מן החוץ ומלמדת קורס בספרות ילדים במקדניאל קולג'  במרילנד.

## מספריה
### ספרים לילדים ונוער
* (2007) The Thing About Georgie
* (2008) The Life and Crimes of Bernetta Wallflower
* (2009) Umbrella Summer
* (2010) Sophie Simon Solves Them All
* (2012) Double Dog Dare
* (2013) A Tangle of Knots "פקעת של קשרים" (תרגום: נעה בן פורת)- הספר נבחר לאחד מספרי הילדים הטובים והמומלצים באתר אמזון לשנת 2013. היה מועמד לפרס הNational Book Award ועוד פרסים נוספים.
* (2014) Absolutely Almost
* (2015) Lost in the Sun - ברשימת ספרי הילדים המומלצים של אמזון לשנת 2015 ופרסים נוספים
* (2016) A Clatter of Jars (רשימת פרסים)
* (2017) The Great Treehouse War

### ספרים לקטנטנים
* (2016) It Is Not Time for Sleeping

### סיפורים קצרים
* (2017) Funny Girl - אוסף של סיפורים קצרים שנכתבו על ידי סופרות ילדים. ליסה גרף כתבה אחד מהסיפורים

### תחת שם העט "איילה ניל"
סדרת Ever Expending Universe על ידי איילה ניל ומרטין ליכט:
* (2012) Mothership
* (2013) A Stranger Thing
* (2015) The World Forgot

## קישורים חיצוניים
* 

* רשימת הספרים שליסה גרף כתבה
* ליסה גרף באתר Encyclopedia.com
* ריאיון עם ליסה גרף 

## הערות שוליים

קטגוריה:סופרות ילדים ונוער אמריקאיות
קטגוריה:סופרי ילדים ונוער אמריקאים
קטגוריה:סופרות אמריקאיות הידועות בשם עט
קטגוריה:בוגרות אוניברסיטת קליפורניה בלוס אנג'לס
קטגוריה:בוגרי אוניברסיטת קליפורניה בלוס אנג'לס
קטגוריה:בוגרות ניו סקול
קטגוריה:בוגרי ניו סקול
קטגוריה:אמריקאיות שנולדו ב-1981
קטגוריה:אמריקאים שנולדו ב-1981
המפלגה הקומוניסטית של ספרד

**המפלגה הקומוניסטית של ספרד** (בספרדית: **Partido Comunista de España; PCE**) היא מפלגה קומוניסטית מרקסיסטית-לניניסטית בספרד. מאז 1986 חברה בקואליציית השמאל המאוחד (Izquierda Unida), גוש מפלגות שמאל המתמודדות יחדיו בבחירות.

## היסטוריה
המפלגה נוסדה ב-1921, כתוצאה מפיצול מפלגת הפועלים הסוציאליסטית הספרדית (PSOE) לאגף סוציאל-דמוקרטי, שהמשיך להתקיים במסגרת PSOE ולאגף שהתקבל לקומינטרן כמפלגה קומוניסטית. באפריל 1931 הפכה המפלגה לחוקית במסגרת כינון הרפובליקה הספרדית השנייה. ב-1932 התפלגה ממנה המפלגה הקומוניסטית של קטלוניה (Partit Comunista de Catalunya) שפעלה בנפרד והתמזגה ב-1936 עם המפלגה הסוציאליסטית המאוחדת של קטלוניה.

המפלגה הקומוניסטית, שרצה לקראת הבחירות של 1936 במסגרת החזית העממית, צברה תמיכה רבה לקראת מלחמת האזרחים בספרד, שפרצה באותה שנה והיוותה צינור אספקת מימון, ציוד וכוח אדם מברית המועצות לשם המלחמה בפשיסטים, בכללם ריכוז הבריגדות הבינלאומיות. ראשת המפלגה באותה עת הייתה דולורס איברורי (*La Pasionaria*) שניצבה בראשה עד 1960. עם זאת, המפלגה לא פעלה היטב יחד עם כוחות סוציאליסטים, דמוקרטים ואנרכיסטים אחרים כגון CNT, FAI ,UGT, PSUC ו-POUM וחיכוכים פנימיים אלה בין מפלגות השמאל תרמו לכישלון המערכה נגד פרנקו.

לאחר ניצחון פרנקו וכינון משטרו, ב-1938, הוצאה המפלגה הקומוניסטית מחוץ לחוק. עם זאת, הייתה המפלגה הן בתוך ספרד, והן בגלות בצרפת, הכוח העיקרי שריכז את ההתנגדות העממית למשטר. כך הצטרפו למפלגה רבים שלא זיהו את עצמם כקומוניסטים, אך ביקשו לפעול נגד משטרו של פרנקו. חלק מחברי המפלגה לעלו בחוליות גרילה (*El maquis*) והוציאו לפועל התקפות טרור. מאידך, המפלגה שיתפה פעולה עם סינדיקט העובדים הממשלתי (*Organización Sindical Española*) כארגון עובדים חוקי. גם במקרה זה, התארגנו במסגרת איגוד העובדים של המפלגה עובדים שלא ראו בעצמם קומוניסטים, אך התנגדו למשטר פרנקו.

ב-9 באפריל 1977, לאחר מות פרנקו וחזרת הדמוקרטיה, הכריז ראש ממשלת ספרד אדולפו סוארס על המפלגה כחוקית. המפלגה, מצידה, הגדירה עצמה כשייכת לזרם האירו-קומוניזם.

מאז חזרתה ללגיטימיות עורכת המפלגה הפנינג המוני במדריד בחודש ספטמבר, בהשתתפות זמרים ולהקות מוזיקה, הנקרא Fiesta del PCE. בפסטיבל הראשון, שנערך ביוני 1977, לציון שובה של הדמוקרטיה, השתתפו 300,000 איש. בפסטיבל השני השתתפו כמיליון.

## מצע
מצע המפלגה מדבר על קידום החברה והמערכת הפוליטית הספרדית למהפכה בדרכים דמוקרטיות, לשם הגשמת יעדים סוציאליסטיים ומיטוט הקפיטליזם יחד עם תרומה לקידום הסויאליזם בעולם. המפלגה מגדירה עצמה כמהפכנית, אינטרציונליסטית, סולידרית, רפובליקנית, פמיניסטית וחילונית.

## הישגים בבחירות
250px|ממוזער|שמאל|אירוע תמיכה במפלגה עם החזרתה ללגיטימיות, 1977

### הרפובליקה הספרדית השנייה

### קורטס חנרלס

## קישורים חיצוניים

* 

* אתר ביטאון המפלגה, Mundo Obrero ("עולם העובדים")
* סיכום ארבעים שנות לגיטימיות, אל פאיס, 9 באפריל 2017
* דוח מפלגות שמאל קיצוני באירופה, 2005
* דף המפלגה, אתר ספרטקוס
* 

## הערות שוליים

*
קטגוריה:ספרד: מפלגות
ספרד
קטגוריה:מפלגות שהוקמו ב-1921
ג'רמיין ג'קסון

**ג'רמיין ג'קסון** (באנגלית: **Jermaine Jackson**; נולד ב-11 בדצמבר 1954) הוא זמר, פזמונאי וגיטריסט אמריקאי, בן משפחת ג'קסון. הוא היה חבר בלהקת חמישיית הג'קסונים, יחד עם ארבעה מאחיו, משנת 1962 עד 1975. ג׳רמיין היה הסולן המוביל השני בלהקה (אחרי אחיו מייקל), וניגן בגיטרה בס.

## קריירה
הוא היה הזמר המוביל בכמה מהשירים שלהם, והשתתף בשירה בשירים רבים אחרים, כולל הלהיטים הגדולים, כגון "I'll Be There" ("אני אהיה שם)", "I Want You Back"  ("אני רוצה אותך בחזרה"), "When the Rain Begins to Fall"  ("כשהגשם מתחיל לרדת", דואט עם פיה זאדורה ) ו"דינמיט".

כאשר עזבה הלהקה את חברת התקליטים מוטאון, והתאגדה כ"חמישיית הג'קסונים", נשאר ג'רמיין עם מוטאון, בשל נאמנותו למייסד מוטאון ברי גורדי, שלבתו הוא היה נשוי. הוא הוחלף בלהקה על ידי אחיו הצעיר רנדי .

הוא הצטרף מחדש לחמישית הג'קסונים בשנת 1983, ונשאר שם במהלך פרידות ואיחודים שונים.

לג'רמיין הייתה גם קריירת סולו מצליחה, לצד זו של אחיו של מייקל, והיו לו כמה להיטים בצמרת 30 הלהיטים, לאורך כל שנות ה-70 וה-80.

הוא גם הפיק והקליט דואטים עם הזמרת האמריקנית ויטני יוסטון בשנים הראשונות בקריירה שלה, והיה המפיק של להקת "Switch".

בשנת 2007 השתתף בגרסה הבריטית לתוכנית המציאות "האח הגדול VIP" בה הוא זכה להיכנס ראשון לבית מכלל הדיירים ובגמר הגיע למקום השני לאחר זכייתה של השחקנית ההודית שילפה שטי.

## קישורים חיצוניים

* 

קטגוריה:אמריקאים ילידי אינדיאנה
קטגוריה:גארי (אינדיאנה): אישים
קטגוריה:ערכים שבהם תבנית בריטניקה אינה מתאימה
קטגוריה:חברי היכל התהילה של הרוק אנד רול
קטגוריה:משפחת ג'קסון
קטגוריה:זמרי פופ אמריקאים
קטגוריה:בסיסטים אמריקאים
קטגוריה:אמני אריסטה רקורדס
קטגוריה:מתחרי האח הגדול (בריטניה)
קטגוריה:אמריקאים שנולדו ב-1954
הר מילטון (אנטארקטיקה)

**הר מילטון** (באנגלית: **Mount Milton**) הוא הר הממוקם בדרום רכס סנטינל בהרי אלזוורת' שבאנטארקטיקה.

גובהו של ההר 3,000 מטרים מעל פני הים.

ההר ממוקם 20 קילומטרים דרומית-מזרחית להר קראדוק ו-3 קילומטרים דרומית-מזרחית להר סאות'וויק.

ההר מתנשא מעל קרחון קורניקר שמצפון מזרח לו, וקרחון סירמה שממערב לו.

## היסטוריה
### גילוי הקרחון
ההר מופה לראשונה על ידי הסקר הגאולוגי של ארצות הברית, בהתבסס על סקרים על הקרקע ועל תצלומי אוויר שבוצעו על ידי צי ארצות הברית בין השנים 1959–1957.

### מקור השם
שמו של ההר ניתן לו על ידי הוועדה המייעצת לשמות אנטארקטיים.

ההר נקרא על שם פטריק ג'י. מילטון (Patrick G. Milton), מכונאי מוטס בצי ארצות הברית, ששימש כמפקד טיסת סיור באזור ההר ב-28 בינואר 1958.

## קישורים חיצוניים
* הר מילטון באתר הסקר הגאולוגי של ארצות הברית
* מפת אזור הר מילטון

## הערות שוליים

מילטון
מילטון
קטגוריה:ארצות הברית באנטארקטיקה
תרזה, נסיכת ליכטנשטיין

**הנרייטה, נסיכת ליכטנשטיין** (בגרמנית: **Therese von Liechtenstein**, 28 ביולי 1850 - 13 במרץ 1938), הייתה בתו של אלויס השני, נסיך ליכטנשטיין ואשתו של ארנולף, נסיך בוואריה.

## ביוגרפיה
תרזה נולדה ב-28 ביולי 1850 בטירת ליכטנשטיין, אוסטריה תחתית, לאלויס השני, נסיך ליכטנשטיין ולפרנציסקה קינסקי, רוזנת וצ'יניץ וטטאו, בתם של פרנץ דה פאולה קינסקי, רוזן וצ'יניץ וטטאו ותרזה, רוזנת ורבנה ופרוידנטל.

ב-12 באפריל 1882 התחתנה תרזה עם בן דודה ארנולף, נסיך בוואריה, בנו של לואיטפולד, הנסיך העוצר של בוואריה ואחיו של לודוויג השלישי, מלך בוואריה, ממנו נולד לה בנה היחיד, היינריך, נסיך בוואריה (1884–1916) שנהרג במלחמת העולם הראשונה.

בשנת 1907 מת בעלה, בשנת 1916 נהרג בנה במהלך מלחמת העולם הראשונה, וב-13 במרץ 1938 מתה תרזה במינכן.

## אילן יוחסין

## קישורים חיצוניים

* 

קטגוריה:בית ליכטנשטיין
קטגוריה:ילידות 1850
קטגוריה:גרמניות שנפטרו ב-1938
צ'לסי הנדלר

[ממוזער|הנדלר בטקס "[טיים 100", 2012]]
**צ'לסי ג'וי הנדלר** (באנגלית: **Chelsea Joy Handler**; נולדה ב-25 בפברואר 1975) היא קומיקאית, שחקנית, מחברת ספרים, מנחת טלוויזיה, מפיקת קולנוע וטלוויזיה, ואקטיביסטית אמריקאית ממוצא יהודי.

## ביוגרפיה
הנדלר נולדה בליווינגסטון, ניו ג'רזי שבארצות הברית, כבת הזקונים מבין שישה ילדים של ריטה (לבית סטוקר) עקרת בית, ושל סימור הנדלר, סוחר מכוניות יד-שנייה. אביה האמריקאי היה מיהדות אשכנז; אמה, ילידת-גרמניה, שהיגרה לארצות הברית בשנת 1958, הייתה נוצרייה-מורמונית. בבגרותה, בשנת 2013 פרצה בבכי כשנודע לה במסגרת התוכנית "*Who Do You Think You Are?*" של רשת TLC האמריקאית, כי סבה מצד אמה שירת בצבא הגרמני הנאצי במהלך מלחמת העולם השנייה.

הנדלר גדלה גם כמורמונית וגם כיהודייה-רפורמית וחגגה בת מצווה. בגיל 19 עברה מניו ג'רזי ללוס אנג'לס שבקליפורניה, שם התגוררה בבית דודתה שבבל אייר.
## קריירה
היא החלה לשחק בתקופה שעבדה כמלצרית כדי לפרנס את עצמה. בגיל 21 החליטה להמשיך בסטנד-אפ.

היא הנחתה את תוכנית האירוח הלילית "הלילה עם צ'לסי" בערוץ  מ-2007 ל-2014.

ב-2012 שיחקה בסרט הקומדיה "איפה אלברט?" (אנ') בתור אמה של הדמות שגולמה על ידי ויקטוריה ג'סטיס.

היא פרסמה סדרה תיעודית, "צ'לסי יורדת לפרטים" בנטפליקס בינואר 2016.

בשנים 2016–2017 הנחתה הנדלר את תוכנית האירוח, "צ'לסי"  ב-Netflix.

ב-2018 יצא סרט תיעודי בהובלתה "צ'לסי הנדלר: סובלת מיחס מועדף"  בנטפליקס.

ב-2022 הייתה לאחת מששת הקומיקאים שהשתתפו בספיישל הסטנד-אפ "הענקים: מחווה לג'ורג' קרלין, רובין ויליאמס, ג'ואן ריברס וריצ'רד פריור"  של Netflix.

### פרסים והוקרה
ב-2012 נכללה ב"טיים 100", רשימת 100 האנשים המשפיעים ביותר בעולם של מגזין "טיים" האמריקאי.

## חיים אישיים
מאז 2021 היא בזוגיות עם הקומיקאי האמריקאי ג'ו קוי . לו גם בן מזוגיות קודמת. ביולי 2022 פרסמו שנפרדו.

## קישורים חיצוניים

* 

* 

## הערות שוליים

קטגוריה:אמריקאים ילידי ניו ג'רזי
קטגוריה:פעילים למען זכויות להט"ב בארצות הברית
קטגוריה:סופרות יהודיות אמריקאיות
קטגוריה:מנחי טלוויזיה יהודים
קטגוריה:מנחות טלוויזיה אמריקאיות
קטגוריה:שחקניות קולנוע וטלוויזיה יהודיות אמריקאיות
קטגוריה:קומיקאיות יהודיות אמריקאיות
קטגוריה:קומיקאים יהודים אמריקאים
קטגוריה:מפיקות טלוויזיה יהודיות אמריקאיות
קטגוריה:סטנדאפיסטיות יהודיות אמריקאיות
קטגוריה:אמריקאיות ממוצא גרמני
קטגוריה:אל-הוריות אמריקאיות
קטגוריה:אמריקאים שהופיעו ברשימת טיים 100
קטגוריה:יהודים שהופיעו ברשימת טיים 100
קטגוריה:אמריקאיות שנולדו ב-1975
קטגוריה:אמריקאים שנולדו ב-1975
Honey (שיר של מריה קארי)

**Honey** (בעברית: **מותק**) הוא סינגל של הזמרת מריה קארי מתוך אלבומה Butterfly. השיר יצא לאור ב-29 באוגוסט 1997 כסינגל הראשון והפותח מתוך האלבום, על ידי חברת התקליטים קולומביה רקורדס.

השיר הגיע למקום הראשון במצעד הבילבורד הוט 100.

## רקע וכתיבה
השיר נכתב והופק על ידי קארי עצמה, שון קומבס, קיו-טיפ וסטיבן ג'יי. השיר מסמפל את השיר "Hey DJ" של להקת World's Famous Supreme Team ואת השיר "The Body Rock" של להקת Treacherous Three ולכן הכותבים של שני השירים האלו קיבלו קרדיט בכתיבה.

השיר נחשב לשיר פורץ דרך בקריירה של קארי מכיוון שעזר לה להיכנס לתוך עולם מוזיקת ההיפ-הופ.

## ביקורת והצלחה
השיר זכה לשבחים רבים מהמבקרים ואף הרבה מהם כינו את המעבר של מריה להיפ-הופ כ"גאוני". השיר זכה להצלחה רבה בעולם, בארצות הברית הוא הגיע למקום הראשון כבר בשבוע הבכורה שלו ובכך הפך לשיר השלישי של מריה לעשות זאת מה שהפך אותה לזמרת שעשתה זו הכי הרבה פעמים במהלך ההיסטוריה עד לאותו זמן.

הוא נשאר במקום הראשון במשך 3 שבועות. בנוסף הוא גם הצליח להגיע לחמישייה הפותחת במדינות רבות ביניהם קנדה, ניו זילנד, ספרד ובריטניה. במדינות כמו אוסטרליה ושוודיה השיר הגיע לעשירייה הפותחת ול-20 העליונים בעוד מדינות רבות בעולם.

בנוסף לכך, השיר קיבל 2 מועמדויות בגראמי בקטגוריות: "הביצוע הנשי הטוב ביותר בשיר R&B" ו-"שיר ה-R&B הטוב ביותר". במשך השנים השיר הפך להיות אחד מהשירים אותם מריה שרה הכי הרבה בסיבובי הופעות כאשר נהגה גם לשיר את גרסת הרמיקס של השיר. כמו כן, זכה בפרס הווידאו קליפים של MTV בקטגוריית "הקליפ הנשי הטוב ביותר".

## וידאו קליפ
השיר גם ידוע בזכות הקליפ שלו אשר היה בעל אופי מיני יותר מאשר הקליפים הקודמים של קארי. הקליפ נפתח בכך שרואים את קארי מוחזקת כבת ערובה באחוזה אך מצליחה להימלט ממנה. היא נמלטת באמצעות אופנוע ים בעוד האנשים מהאחוזה פותחים אחריה במרדף.

בסיום המרדף היא מגיע לחוף שם היא מכירה גבר זר ומתאהבת בו. אנשים רבים טענו כי הקליפ הוא למעשה מטפורה לנישואים הלא מוצלחים של קארי, כמו למשל האישה שכלואה באחוזה הוא סממן להרגשת החנק והכליאה שקארי הרגישה בנישואים שלה, בעוד האחוזה המפוארת מציגה את העושר הכלכלי שכביכול לא סיפק אותה ואף על פיו הרגישה כלואה.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי מריה קארי
קטגוריה:שירים באנגלית
קטגוריה:שירים שנכתבו על ידי מריה קארי
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים בהוצאת קולומביה רקורדס
קונדיטור הבית הלבן

ממוזער|249x249 פיקסלים|סטודנטיות לקונדטוריה במטבח הבית הלבן יחד עם הגברת הראשונה מישל אובמה
**קונדיטור הבית הלבן** (באנגלית: **White House Executive Pastry Chef**) הוא שף קונדיטור האחראי על תכנון, ניהול והכנת הקינוחים והמאפים המוגשים בבית הלבן, מעונו הרשמי של נשיא ארצות הברית.

הקונדיטור פועל בנפרד משף הבית הלבן, ונתון תחת אחריותו של הסדרן הראשי של הבית הלבן , הוא עובד בתיאום עם שניהם, כמו גם עם המזכיר החברתי של הבית הלבן (שלושתם מהווים חלק מצוותה של הגברת הראשונה של ארצות הברית), והגברת הראשונה בכל האירועים וארוחות הערב.

קונדיטור הבית הלבן הנוכחית היא סוזן מוריסון.

## גלריה

קובץ:White House Christmas (24965487468).jpg
קובץ:Executive Pastry Chef Susie Morrison in a preview with First Lady Jill Biden ahead of the State Dinner for President William Ruto of Kenya and Mrs. Rachel Ruto on May 22, 2024, in the Grand Foyer of the White House.jpg
קובץ:White House Christmas (38837866111).jpg


## רשימת קונדיטורים הבית הלבן
* **היינץ בנדר**, פברואר 1968 – ינואר 1979
* **אלברט קומיין**, 1 בפברואר – 31 בדצמבר 1979
* **רולנד מסנייה**, 1980 – 2004
* **תדיאוס דובואה**, 2004 – 2006
* **ויליאם יוס**, 2007 – 2014
* **סוזן מוריסון**, 2014 – הווה

## הערות שוליים

קטגוריה:שפים
קטגוריה:סגל הבית הלבן
קטגוריה:מגדנאים
היינריך, נסיך בוואריה

**היינריך, נסיך בוואריה** (בגרמנית: **Heinrich von Bayern**; 24 ביוני 1884 - 8 בנובמבר 1916) היה נסיך גרמני מבית ויטלסבאך, אשר נהרג במלחמת העולם הראשונה.

## ביוגרפיה
היינריך נולד ב-24 ביוני 1884 במינכן, בוואריה, לארנולף, נסיך בוואריה ולתרזה, נסיכת ליכטנשטיין, בתם של אלויס השני, נסיך ליכטנשטיין ופרנציסקה קינסקי, רוזנת וצ'יניץ וטטאו.

היינריך גדל במינכן, ואחד המורים הפרטיים שלו היה יוזף גבהרד הימלר, אביו של היינריך הימלר. הימלר היה מלוכני נלהב, ובעקבות לידת בנו השני, ביקש מהנסיך לאפשר לו לקרות לילד על שמו - היינריך. הנסיך הסכים, וכך גם הפך לסנדקו של היינריך הימלר. היינריך שמר על יחסים חמים עם משפחת הימלר, והם אף היו מבקרים אותו ואת אמו בקביעות בחג המולד.

בגיל 17 הצטרף היינריך לצבא בוואריה בדרגת לויטננט. בתחילה, הוא שירת ברגימנט משמר החיים הבווארי, אולם מאוחר יותר הועבר לשרת ברגימנט הפרשים הבווארי ה-1 (קרל תאודור, נסיך בוואריה).

לאחר פרוץ מלחמת העולם הראשונה, לחם עם יחידתו בחזית המערבית, ואף נפצע קשה באחד הקרבות. לאחר התאוששותו, הוא חזר לחזית, וביוני 1915 הועלה לדרגת מיור. באותו הזמן, הוא פיקד על הגדוד ה-3 בקורפוס האלפיני, שהיה מוצבים בהרי האלפים הקרניים. בשלהי 1916, הגדוד הועבר לרומניה, שם לחם במעבר טורנו רושו. במהלך השנה שלאחר מכן, השתתף היינריך במתקפה הגרמנית במונטה סולה על יד הארמנשטדט באלפים הטרנסילבניים. ב-7 בנובמבר 1916 נפצע היינריך אנושות על ידי צלף, ומת מפצעיו יום לאחר מכן, ב-8 בנובמבר.

לאחר מותו ב-6 במרץ 1917, הוענק לו עיטור צלב האבירים של המסדר הצבאי של מקס יוזף, אשר התווסף לעיטור צלב הברזל, אשר הוענק לו ביוני 1916.

## אילן יוחסין

## קישורים חיצוניים

* 

## הערות שוליים

קטגוריה:בית ויטלסבאך
קטגוריה:נסיכים גרמנים
קטגוריה:מעוטרי צלב הברזל
קטגוריה:גרמנים שנולדו ב-1884
קטגוריה:גרמנים שנפטרו ב-1916
אנדוצרס

**אנדוצרס** (שם מדעי: *Endoceras*; מיוונית: "קרן פנימית") הוא סוג של רכיכה נכחדת ענקית מתקופת האורדוביק שהייתה קרובה לנאוטילוסיים המודרניים. רכיכה זו הייתה מהגדולות ביותר שחיו מעולם (הקמרוצרס היה גדול יותר) והגדולות שבקונכיות שנמצאו הגיעו למעל . הקונכיות היו ישרות ובקצה בלטו כלפי מעלה. הפרטים הבוגרים היו בעלי קונכיות רחבות יותר ובתוכם היה חלל  שהיה מלא גז ושימש לתנועה, בדומה לנאוטילוס.

סוג זה קיבל שם לראשונה ב-1847 והיה קרוב לסוג הנאוטילוס הענק קמרוצרס שלעיתים מאוחד בסוג. מאובניו נמצאו בעיקר באירופה ואמריקה הצפונית.

ממוזער|מאובנים עם איורים אפשריים

אלו היו טורפים גדולים בתקופתם שחיו על קרקעית הים וחיפשו טרף איטי לתקוף, כמו נאוטילים אחרים וחסרי חוליות שונים. לצעירים שהיו בעלי קונכייה דחוסה יותר אולי צדו באופן פעיל בפני המים.

## קישורים חיצוניים

קטגוריה:נאוטילוסאים
קטגוריה:בעלי חיים שחיו באורדוביק באמריקה הצפונית
קטגוריה:בעלי חיים שחיו באורדוביק באירופה
קטגוריה:רכיכות שחיו בפלאוזואיקון
קטגוריה:טקסונים שהתפתחו באורדוביק
Butterfly (שיר)

**Butterfly** (בעברית: **פרפר**) הוא סינגל של הזמרת-יוצרת האמריקאית מריה קארי, מתוך אלבומה Butterfly. השיר יצא לאור ב-1 בדצמבר 1997, כסינגל השני מתוך האלבום על ידי חברת התקליטים קולומביה רקורדס.

השיר הגיע למקום החמישי במצעד השירים שבפלנדריה.

## רקע וכתיבה
השיר נכתב והופק על ידי קארי עצמה ביחד עם וולטר אפאנאסייף. מבחינה מוזיקלית השיר הוא בלדת פופ אשר משלבת אלמנטים של R&B ו-גוספל. קארי הגתה את הרעיון לשיר עם הדי ג'יי דייוויד מורלס ובמקור השניים קראו לו "".

לאחר מכן, קארי כתבה את המילים של השיר ביחד עם וולטר אפאנאסייף ובו היא פונה לאדם כלשהו בשיר ואומרת לו להשתחרר ולהגשים את עצמו כמו פרפר שפורש כנפיים ועף.

## הצלחה
בשל הסכסוך של קארי באותה תקופה עם קולומביה רקורדס השחרור והקידום של השיר היו מוגבלים מה שגם השפיעה על ההצלחה של השיר שהייתה נמוכה. השיר נכשל מלהיכנס למצעד האמריקאי, במצעד האירופאי הגיע למקום ה-61 בלבד ובקנדה ואוסטרליה גם השיר לא הצליח להיכנס לעשרים העליונים.

במהלך השנים קארי נהגה להכניס את השיר כקטע הפותח או הסוגר את סיבובי ההופעות שלה.

## וידאו קליפ
הווידאו קליפ לשיר צולם בתוך בית שנראה כנטוש, שומם וחסר חיים. הקליפ מתאר את תהליך יציאתה של קארי מהבית הנטוש אל עבר הטבע והאוויר הצח בדומה למילים של השיר שמתארות אדם שיוצא מהמקום בו הוא תקוע ו"פורש את כנפיו".

הקליפ לשיר התקשר גם לחיים האישיים של קארי באותה עת, במיוחד לאור נישואיה עם מנכ"ל חברת התקליטים שלה והמנהל האישי שלה באותה עת טומי מוטולה . הקליפ הוצג לראשונה בתוכנית SNL ובתוכניות טלוויזיה אירופאיות.

## מיקומי שיא

## קישורים חיצוניים

## הערות שוליים

קטגוריה:שירי מריה קארי
קטגוריה:שירים באנגלית
קטגוריה:שירים שנכתבו על ידי מריה קארי
קטגוריה:וידאו קליפים שבוימו על ידי מריה קארי
קטגוריה:שירים על פרפרים
קטגוריה:בלדות משנות ה-1990
קטגוריה:בלדות פופ
קטגוריה:בלדות R&B עכשוויות
קטגוריה:שירי גוספל
קטגוריה:סינגלים בהוצאת קולומביה רקורדס
אורתוקראס

**אורתוקראס** (שם מדעי: *Orthoceras*; מילולית: "קרן ישרה") הוא סוג של רכיכה נכחדת שחיה בתקופת האורדוביק. רכיכה זו הייתה שייכת לקבוצת הנאוטילוסאים, בה הנאוטילוסיים המודרניים. הוא תואר ב-1789 בידי החוקר ז'אן גיום ברוגייר.
## תפוצה
מאובני הרכיכה נמצאו בשוודיה והמדינות הבלטיות והוא חי לחופי הימים שלהם. בעבר סברו שהייתה לו תפוצה כלל-עולמית, אך חלה טעות בזיהויו עם רכיכות אחרות כמו *[[Michelinoceras]]* ו-*[[Baculites]]* שדמו לו במבנה הקונכייה. רק המאובנים שלצד שוודיה ואולי גם ברוסיה, אוקראינה, ליטא, אסטוניה ובלארוס שייכות לסוג. בסוג היה רק מין אחד - *Orthoceras regulare*.
## מאפיינים
רכיכה זו הגיע לאורך 15-100 ס"מ והייתה בעלת קונכייה ישרה בעלת מבנה חרוטי שמבפנים הייתה מלאת חללים מלאי גז, איתם היא נעה. היו לה איברים רכים שנרקבו והזכירו תמנון מודרני כמו זרועות ארוכות ועיניים גדולות. היצור היה צייד של רכיכות אחרות אותם תפס בזרועותיו.

## קישורים חיצוניים

קטגוריה:נאוטילוסאים
קטגוריה:רכיכות שחיו בפלאוזואיקון
קטגוריה:בעלי חיים שחיו באורדוביק באירופה
קטגוריה:טקסונים שהתפתחו באורדוביק
כלבם של בני בסקרוויל (סרט, 1972)

**כלבם של בני בסקרוויל** (באנגלית: **The Hound of the Baskervilles**) הוא סרט טלוויזיה אמריקאי משנת 1972 בבימויו של בארי קריין ובכיכובם של סטיוארט גריינג'ר בתפקיד שרלוק הולמס וברנרד פוקס בתפקיד דוקטור ווטסון. הסרט מבוסס על הרומן "כלבם של בני בסקרוויל" מאת ארתור קונאן דויל.

## הפקה
עיבוד זה של "כלבם של בני בסקרוויל" היה הגרסה האמריקאית הצבעונית הראשונה של הסיפור, והיא הופקה על ידי רשת ABC-TV עבור התוכנית "ABC Movie of the Week". ההפקה הייתה אחד משלושה פרקי פיילוט לסדרה של סרטי טלוויזיה המציגים בלשים ספרותיים. האחרים היו על ניק קרטר והילדגרד וית'רס. בגרסה זו נעשה שימוש בתפאורה מהפקות אחרות, בעיקר מסרטי אימה.

נתוני הצפייה היו נמוכים והביקורות היו גרועות, מה שגרם להורדת סדרת הסרטים המתוכננת.

בעיתון לוס אנג'לס טיימס נכתב על הסרט שהוא "מייגע, פטפטני, מבוים באופן גרוע", אם כי על השחקנים גריינג'ר ופוקס נכתב שהם "מתקבלים על הדעת".

## צוות השחקנים
* סטיוארט גריינג'ר – שרלוק הולמס
* ברנרד פוקס – דוקטור ווטסון
* איאן אירלנד – סר הנרי
* ויליאם שאטנר – ג'ורג' סטפלטון
* ג'יין מרו – בריל סטפלטון
* אנתוני זרב – ד"ר מורטימר
* סאלי אן האווס – לורה פרנקלנד
* ג'ון ויליאמס – ארתור פרנקלנד
* אלן קיילו – המפקח לסטרייד

## קישורים חיצוניים

## הערות שוליים

קטגוריה:סרטים אמריקאיים
קטגוריה:סרטי שרלוק הולמס
קטגוריה:סרטי מסתורין אמריקאיים
קטגוריה:סרטי 1972
מארשוזאורוס

**מארשוזאורוס** (שם מדעי: *Marshosaurus*) הוא סוג של דינוזאור טורף ממשפחת הפיאטזקזאוריים שחי בסוף היורה לפני 152–155 מיליון שנה. מאובני דינוזאור זה נמצאו בתצורת מוריסון שביוטה וכנראה גם בקולורדו. הדינוזאור קיבל את שמו כמחווה לפלאונטולוג המפורסם עותניאל צ'ארלס מארש.

המארשוזאורוס היה דינוזאור טורף בינוני בגודלו. החוקר גרגורי ס. פאול חישב שהגיע לאורך 4.5 מטר ולמשקל של כ-200 ק"ג. גולגולתו הגיעה לאורך 60 סנטימטרים והייתה בעלת דמיון לאלוזאורוס, אך היה בה דמיון גם לגולגולת טירנוזאורוס. בימינו משויך המארשוזאורוס לקבוצת המגלוזאורים, והוא היה מאבותיהם של המגלוזאורוס ושל הספינוזאורוס.

המארשוזאורוס חי בסביבה לחה של נהרות וביצות וכן של יערות מחטניים וציקסאים. דינוזאור זה היה בין טורפי העל של האזור וניזון ממיני דינוזאורים אחרים כמו הקמפטוזאורוס ואולי מזאורופודים גדולים. עם זאת, בסביבה היו טורפים גדולים יותר כמו הטורווזאורוס, האלוזאורוס והזאורופגנקס שייתכן שיתחרו בו ואף טרפו פרטים פגיעים שלו.

## קישורים חיצוניים

קטגוריה:פיאטזקזאוריים
קטגוריה:דינוזאורים שחיו ביורה עליון באמריקה הצפונית
קטגוריה:מאובני טקסונים שתוארו ב-1976
קשר השתיקה (תוכנית טלוויזיה)

**קשר השתיקה** היא תוכנית תיעודית אקטיביסטית ישראלית בהגשת צופית גרנט, העוסקת בנושאים שאינם נמצאים במרכז סדר היום הציבורי הישראלי. התוכנית שודרה החל מ-22 בנובמבר 2018 עד ה-29 באפריל 2019 ברשת 13.

## תוכן
בכל פרק, צופית גרנט עוסקת נושאים חברתיים שונים כגון: ניכור הורי, התעללות מינית בילדים ועוד. היא בודקת את מאחורי הקלעים של הנושאים הללו ותנסה לגרום לשינוי חברתי.

## סקירת הסדרה

### פרקים

## ביקורת
סמדר שילוני מאתר "ynet" כתבה: .

נדב מנוחין מאתר "וואלה!" ציין את חשיבות התוכנית: .

## פרסים ומועמדויות

## קישורים חיצוניים
*
*

## הערות שוליים
קטגוריה:תוכניות טלוויזיה ישראליות
קטגוריה:תוכניות תעודה ישראליות
קטגוריה:תוכניות טלוויזיה ישראליות שעלו לשידור בשנת 2018
קטגוריה:רשת: תוכניות וסדרות
קטגוריה:צופית גרנט
מגרפטור

**מגרפטור** (שם מדעי: *Megaraptor*; מילולית מלטינית: "טופר ענק" או "שודד ענק") הוא סוג של דינוזאור טורף ממשפחת המגרפטוריים שחי בסוף הקרטיקון 88–91 מיליון שנה לפני זמננו בארגנטינה. דינוזאור זה היה קרוב לאירוסטאון מאותו אזור ולאוסטרלונטור האוסטרלי. במקור סברו שהוא דמוי-דרומזאור ענק, מה שנתן לו את שמו. בהמשך הוא עבר למשפחת המגרפטוריים וכמה חוקרים חושבים שהוא היה שייך לקבוצת הטירנוזאורים.

טורף זה ידוע בעיקר מטפריו הגדולים שאורכם עד  ואורך הגוף המשוקלל הגיע ל- ולמשקל מוערך של 1 טון. הטופר דמתה במראה לטופר של דיינוניכוס והיא הייתה גדולה מאוד, יותר גדולה מטופר של ספינוזאוריים. מבנה הגוף הזכיר מעט אלוזאורוס עם מבנה החוליות, אך לא ברור אם היה קרוב אליו.

הדינוזאור היה צייד גדול שנע במרחבי פטגוניה בחיפוש טרף, אותו שיסע עם טפריו הגדולות. לצידו חיו מיני טורפים גדולים כמו המפוזאורוס.

## קישורים חיצוניים

קטגוריה:מגרפטוריים
קטגוריה:דינוזאורים שחיו בקרטיקון עליון באמריקה הדרומית
קטגוריה:טקסונים שתוארו בידי פרננדו נובאס
קטגוריה:מאובני טקסונים שתוארו ב-1998